18/11/2021 | Administración LocalMunicipal
Noia
Secretaría
Incoación de expediente de investigación da titularidade pública ou privada dun camiño/servidume de paso existente en vista Fermosa

ANUNCIO Mediante o presente publícase, aos efectos de tramitar o correspondente expediente de investigación de bens, sobre a titulariadde dun camino/servidume en Vista Fermosa, o Acordo do Pleno do Concello de Noia, de data 30 de setembro de 2021 co tenor literal seguinte: «Existindo dúbidas sobre a titularidade dun camiño/servidume de paso en Vista Fermosa, a tenor da documentación presentada por unha das propietarias de edificio lindeiro, as declaracións doutra propiedade lindeira e informe técnico municipal emitido ao respecto Visto o informe de Secretaría de data 9 de setembro de 2021 no que se determina o procedemento a seguir. Visto todo o anterior e previo paso pola Comisión Informativa que corresponda, o Pleno acorda o seguinte ACORDO: PRIMEIRO.–Incoar expediente de investigación da titularidade pública ou privada do camiño/servidume de paso existente en Vista Fermosa polas dúbidas existentes a tenor da documentación presentada por unha das propietarias de edificio lindeiro, as declaracións da outra propiedade lindeira e informe técnico municipal emitido ao respecto SEGUNDO.–Publicar o acordo de iniciación no Boletín Oficial da Provincia; ademais estará a disposición dos interesados na sede electrónica do Concello de Noia. Así mesmo expor no taboleiro de anuncios do Concello de Noia no que radica o ben obxecto de controversia un exemplar de devanditos boletíns durante un prazo de quince días. TERCEIRO.–Dar traslado do acordo de iniciación á Administración Xeral do Estado e á da Comunidade Autónoma para que, no seu caso, poidan facer valer os seus dereitos e alegar o procedente. CUARTO.–Notificar aos afectados polo expediente de investigación que resulten coñecidos e identificables. QUINTO.–Abrir trámite de información pública por prazo dun mes, contado desde o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións. No caso de que existan afectados polo expediente de investigación que resulten coñecidos e identificables, este prazo comezará a contar desde a notificación persoal. SEXTO.–Finalizado o prazo para presentar alegacións, abrir un período de proba por prazo de quince días no que serán admisibles os seguintes elementos: – Os documentos públicos xudiciais, notariais ou administrativos outorgados con arranxo a Dereito. – O recoñecemento e ditame pericial. – A declaración de testemuñas. SÉTIMO.–Practicadas as probas e valoradas polos Servizos da Corporación, pór de manifesto o expediente ás persoas a quen afecte a investigación e houberen comparecido nel, para que, durante un prazo de 10 días, aleguen o que crean conveniente ao seu dereito.». O que se comunica para o seu coñecemento e efectos, outorgándolle o prazo dun mes, contado desde o día seguinte á recepción da notificación deste acordo, para que poidan alegar por escrito canto estimen conveniente ao seu dereito ante a Corporación, advertíndose que se trata dun acto de trámite e como tal non procede a interposición de recursos contra o mesmo. No entanto, contra as resolucións e os actos de trámite que decidan, directa ou indirectamente, o fondo do asunto, determinen a imposibilidade de continuar o procedemento, produzan indefensión ou prexuízo irreparable a dereitos e intereses lexítimos, de conformidade co artigo 112.1 da Lei 39/2015, do 1 de outubro, poderá interpor o recurso potestativo de reposición que caberá fundar en calquera dos motivos de nulidade e anulabilidade previstos nos artigos 47 e 48 da citada Lei. O prazo para interpor recurso potestativo de reposición será dun mes, a contar desde o día seguinte ao da recepción da presente notificación. O prazo máximo para ditar e notificar a resolución do recurso de reposición será dun mes, desde a súa interposición (artigo 124 da Lei 39/2015, do 1 de outubro). Noia, 15 de novembro de 2021. O alcalde José Santiago Freire Abeijón